देवरिया। ठेला-पटरी व्यापारियों की बैठक रविवार को हुई। सदर एसडीएम पर उत्पीड़न का आरोप लगाया। कहा कि पटरी और ठेला व्यापारियों के लिए सरकार कोई स्थायी व्यवस्था करे, वरना गोली मरवा दे। अतिक्रमण हटाने के नाम पर व्यापारियों को जिला प्रशासन परेशान कर रहा है। इसके लिए व्यापारी आर-पार की लड़ाई लड़ेंगे। जिलाध्यक्ष अनूप कुमार गुप्ता ने कहा कि भाजपा को सत्ता में लाने के लिए व्यापारियों ने सहयोग किया। मुख्यमंत्री कहते हैं कि गरीबों का उत्पीड़न नहीं होगा। फुटपाथ-पटरी व्यापारी उजाड़ा नहीं जाएगा, लेकिन जिले के अफसर मनमानी कर रहे हैं। व्यापारियों ने उग्र आंदोलन की चेतावनी दी। इस दौरान मंटू बाबू, जेपी सैनी, राजू, मीनाशंकर मद्धेशिया, ओपी सैनी, मुन्ना, प्रहलाद मद्धेशिया, संतोष जायसवाल, गोविंद रौनियार, विनोद, आनंद सोनकर, अजय, रमाकांत जायसवाल, दुर्गेश माली, राजकुमार राय, विनय, रमाकांत, दीपक, रामप्रताप, संजय, मनोज आदि मौजूद रहे। संचालन तारकेश्वर गुप्ता ने किया।